CELEX: 32012R0714
Language: ro
Date: 2012-07-30 00:00:00
Title: Regulamentul de punere în aplicare (UE) nr. 714/2012 al Comisiei din 30 iulie 2012 privind clasificarea anumitor mărfuri în Nomenclatura combinată

7.8.2012   
            
            
               RO
            
            
               Jurnalul Oficial al Uniunii Europene
            
            
               L 210/1
            
         REGULAMENTUL DE PUNERE ÎN APLICARE (UE) NR. 714/2012 AL COMISIEI
   din 30 iulie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Un produs constând dintr-o membrană flexibilă din silicon, reprezentând o tastatură numerică, cu 19 taste încorporate, având dimensiunile de aproximativ 65 × 40 × 1 mm.
                              Produsul are taste imprimate care reprezintă o tastatură alfanumerică, taste de apel și alte taste caracteristice telefoanelor mobile.
                              Sub fiecare tastă există un element de contact electric fabricat din silicon impregnat cu carbon.
                              Produsul prezintă o formă și o construcție specifice și este destinat integrării într-un anumit model de telefon mobil.
                           
                        
               
                  8517 70 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8517, 8517 70 și 8517 70 90.
                  Clasificarea la poziția 8536 ca întrerupător este exclusă, deoarece produsul conține doar o parte (o față a punctelor de contact) a unui dispozitiv de întrerupere [a se vedea de asemenea notele explicative la NC pentru poziția 8536, punctul (8)].
                  Produsul este un element esențial pentru funcționarea unui telefon mobil și nu poate fi folosit în mod independent pentru alte scopuri. De asemenea, acesta este special adaptat pentru a fi utilizat într-un anumit model de telefon mobil. În special, forma și modul de funcționare împiedică orice altă utilizare (a se vedea, de asemenea, hotărârea Curții de Justiție a Uniunii Europene în cauza C-183/06). În consecință, clasificarea la poziția 8538 ca parte destinată exclusiv sau în principal utilizării cu un dispozitiv de întrerupere este de asemenea exclusă.
                  În consecință, produsul trebuie clasificat la codul NC 8517 70 90, ca parte a unui telefon mobil.
               
            
                  
                              2.
                           
                           
                              Un produs (denumit „keyboard flex assembly”) al cărui corp principal are dimensiuni de aproximativ 56 × 42 × 1 mm și care cuprinde două membrane ce formează un dispozitiv de întrerupere:
                              
                                          —
                                       
                                       
                                          o membrană superioară de poliimidă conținând 24 de puncte de contact din cupru pe partea inferioară,
                                       
                                    
                                          —
                                       
                                       
                                          o membrană inferioară din poliimidă conținând un circuit imprimat cu 24 de puncte de contact din cupru pe partea superioară.
                                       
                                    Pe membrana superioară se află o folie de plastic transparentă cu rol de protecție, imprimată cu o imagine reprezentând tastatura unui telefon mobil, iar sub membrana inferioară se află o foaie de hârtie de protecție.
                              Următoarele componente sunt conectate la corpul principal al produsului:
                              
                                          —
                                       
                                       
                                          doi conductori electrici plați cu conectori,
                                       
                                    
                                          —
                                       
                                       
                                          două ansamble de circuite imprimate conținând componente active și pasive, un senzor de lumină și un întrerupător cu „efect Hall” pentru controlul sistemului de iluminat al tastaturii.
                                       
                                    Produsul prezintă o formă și o construcție specifice și este destinat integrării într-un anumit model de telefon mobil.
                           
                        
               
                  8517 70 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8517, 8517 70 și 8517 70 90.
                  Pe lângă cele două membrane cu puncte de contact corespunzătoare pentru comutarea circuitelor electrice, produsul încorporează ansamble de circuite imprimate pentru controlul sistemului de iluminat al tastaturii. În consecință, clasificarea la poziția 8536 ca dispozitiv de întrerupere pentru circuite electrice este exclusă.
                  Produsul este un element esențial pentru funcționarea unui telefon mobil și nu poate fi folosit în mod independent pentru alte scopuri. De asemenea, aceasta este special adaptat pentru a fi utilizat într-un anumit model de telefon mobil. Forma sa și modul de funcționare, în special, împiedică orice altă utilizare (a se vedea, de asemenea, hotărârea Curții de Justiție a Uniunii Europene în cauza C-183/06).
                  În consecință, produsul trebuie clasificat la codul NC 8517 70 90, ca parte a unui telefon mobil.